jkorsvik/nowiki_second_scrape_merged huggingface dataset:
Historisk revisjonisme

Historisk revisjonisme betegnes i historiografien som nyfortolkning av ortodokse syn på historiske bevis, motivasjoner eller beslutningsprosesser som omgir en historisk hendelse. Selv om begrepet «revisjonisme» som regel er benyttet negativt, er jevnlig revidering av historien eller tolkninger av historien, en del normal forskerprosess i å skrive historie.
Således er historisk revisjonisme enten:

En legitim revisjon av historien etter hvert som ny forskning avdekker nye kjensgjerninger, eller
En illegitim endring av historiske fakta eller benektelse av relevant fakta med det mål å enten forfalske eller endre oppfatningen av historiske kjensgjerninger.Et kjent eksempel på historisk revisjonisme er forsøk på revurdering av holocaust, hvor den allment aksepterte påstanden om planlagt, systematisk utryddelse av rundt 6 millioner jøder, cirka 400 000 sigøynere  og 250 000 funksjonshemmede og homofile benektes. En kjent historiker som har arbeidet innenfor historisk revisjonisme er David Irving. Andre kjente holocaustrevisjonister fra det 20. århundre er Harry Elmer Barnes, David Hoggan, Paul Rassinier, Robert Faurisson og Arthur R. Butz.
Tilsvarende har den tyrkiske regjeringen benektet folkemordet på armenerne i Lilleasia etter Første verdenskrig. Både anslagene deres over antallet døde og hvorvidt dette var et planlagt folkemord, er fortsatt sterkt kontroversielt.  Andre kjente eksempler på konflikter hvor revisjonister presenterer andre, lavere tall for antall døde i konflikter, finner vi fra enkelte historikere eller hele forskningsmiljøer i Kroatia (om Ustasjas folkemord), i Serbia (om Bosnia-krigen og Srebrenica), og i Europa generelt (om antall drepte i konsentrasjonsleirene i andre verdenskrig). 
Et annet eksempel Charles A. Beard som på begynnelsen av 1900-tallet presenterte en radikalt ny forståelse om Den amerikanske borgerkrigen, Den amerikanske grunnloven og avskaffelsen av Slaveri i USA, da han tolket disse som tegn på kamp mellom sosioøkonomiske klasser og ikke som moralske konflikter. 
Deler av revisjonismen er revisjon av det etablerte synet på holocaust, deler er revisjon av den generelle krigshistorien. For å unngå misforståelse/feilassosiasjon er derfor begrepet gjerne unngått av andre historikere om sin egen virksomhet når de ser på nytt (revidere = «se på nytt») og omvurderer historieskrivning på et eller annet område.


== Se også ==
Pseudohistorie
Ad fontes

Ad fontes er et latinsk uttrykk som betyr «til kildene» (eller «til utspringene»). Uttrykket er programmatisk for humanismen, også bibelhumanismen,  i middelalderen og tidlig nytid, som ivret for at man fornyet sitt kjennskap til gresk og latinsk klassisk litteratur.
Uttrykket ad fontes forekommer i bibeloversettelsen Vulgatas gjengivelse av en passasje fra Salme 42: 

quemadmodum desiderat cervus ad fontes aquarum ita desiderat anima mea ad te Deus.
(Likesom hjorten lengter etter vannutspringene, lengter min sjel etter deg, Gud.)Ifølge Hans-Georg Gadamer i hans «Sannhet og metode» hentet spanske humanister uttrykket fra dette bibelstedet.
Erasmus av Rotterdam benyttet uttrykket i sitt verk De ratione studii ac legendi interpretandique auctores: 

Sed in primis ad fontes ipsos properandum, id est graecos et antiquos.
(Men fremst må man haste til kildene selv, det vil si til grekerne og de gamle.)


== Litteratur ==
J.D. Tracy: «Ad Fontes: The Humanist Understanding of Scripture as Nourishment for the Soul», i Christian Spirituality II: High Middle Ages and Reformation, (1987), editor Jill Raitt


== Referanser ==


== Eksterne lenker ==
Classics Arkivert 9. oktober 2004 hos Wayback Machine.
Kōdansha

Kōdansha (株式会社講談社, Kabushiki-gaisha Kōdansha) er et av Japans største forlag, og blant mye annet en stor produsent av manga. Forlaget ble grunnlagt i 1909 og har sitt nåværende hovedkvarter i Tokyo.
Forlaget gir blant annet ut tidsskriftet Shūkan Gendai.
Blant mangatitlene er Sailor Moon, Ah! my goddess, Akira, Blade of the Immortal, BLAME!, FLCL, Great Teacher Onizuka, Love Hina, Power!! og Tokyo mew mew.
Forlaget har også en mindre animeproduksjon, som i hovedsak består av filmatiseringer av deres egne mangaserier, men også andre produksjoner som en film om Barbapappa.


== Referanser ==


== Eksterne lenker ==
(ja) Offisielt nettsted 
(en) Kodansha – kategori av bilder, video eller lyd på Commons
Super 8

Super 8 er en amerikansk sci-fi-thriller og mysteriefilm fra 2011 skrevet og regissert av J.J. Abrams. Hovedrollene spilles av Joel Courtney, Elle Fanning og Kyle Chandler. Steven Spielberg var involvert på produsentsiden.
Filmen ble godt mottatt av anmelderne og ble en stor publikumssuksess.


== Handling ==
Politimester Jack Lamb og hans 14-årige sønn Joe sørger over tapet av kona. Jack skylder på hennes medarbeider Louis Dainard for dødsfallet, siden kona tok over skiftet hans.
Litt senere bestemmer seks venner seg for å spille inn en film rett ved jernbanestasjonen. Blant disse finnes Joe og Dainards datter, Alice, som mot fedrenes vilje har blitt nære venner. Dessverre blir ikke dagen som de hadde håpet, når de blir vitner til en togulykke.
Det viser seg at togulykken ikke var en ulykke, men at ett eller annet overnaturlig har entret byen. Men ingen vet hensikten bak. Jack og Joe blir involvert i etterforskningen på forskjellige måter, mens Joe og vennene hans på egen hånd leter etter Alice, som de har hørt ble kidnappet av vesenet. 


== Rolleliste ==


== Referanser ==


== Eksterne lenker ==
(en) Super 8 på Internet Movie Database 
(sv) Super 8 i Svensk Filmdatabas 
(da) Super 8 i Danmark Nationale Filminstitut 
(fr) Super 8 på Allociné 
(nl) Super 8 på MovieMeter 
(en) Super 8 på AllMovie 
(en) Super 8 på Turner Classic Movies 
(en) Super 8 på Rotten Tomatoes 
(en) Super 8 på Metacritic 
(en) Super 8 på Box Office Mojo
Gassolje

Gassolje (engelsk: gasoil) er et dieselliknende brennstoff som primært benyttes for skip (marin gassolje) og som lett fyringsolje for oppvarming av bygg. Gassolje er en klar, tynntflytende gjennomsiktig væske til forskjell fra tungolje som er sort, seig og ugjennomskinnelig. 
Gassolje må ikke forveksles med gasoline (som er bensin) eller flytende petroleumsgass (LPG) eller flytende naturgass (LNG)
Luya (distrikt)

Luya er et distrikt i provinsen Luya i regionen Amazonas i Peru. Distriktet grenser til distriktene Luya Viejo, Santa Catalina, San Jerónimo, San Cristóbal, Lámud og Trita i nord, til provinsen Chachapoyas i øst, til distriktet Lonya Chico i sør og til distriktet Conila i vest. Distriktets nasjonale statistikkode er 010509 og hovedstaden er Luya.


== Landsbyer i distriktet Luya ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
INEI: Dispositivo Legal de los Distritos
Pueblos del Peru: Luya Arkivert 5. mars 2016 hos Wayback Machine.
Elle Fanning

Mary Elle Fanning (født 9. april 1998 i Conyers i Georgia) er en amerikansk skuespillerinne. Hun er yngre søster av Dakota Fanning, og hun er mest kjent for å ha spilt i suksessfilmen Super 8.


== Karriere ==
Bare to år og åtte måneder gammel spilte Elle Fanning sin alle første rolle, som en yngre versjon av søster Dakota i I Am Sam (2001) med Sean Penn. Til tross for sin unge alder har altså Elle vært i bransjen en god stund. Hun har også vært med i filmer som Daddy Day Care (2003) med Eddie Murphy, Because of Winn-Dixie (2005), Babel (2006), Deja Vu (2006), Reservation Road (2007), The Curious Case of Benjamin Button (2008) og Somewhere (2010).
Hun har også spilt gjesteroller i serier som Judging Amy, CSI: Miami, CSI: New York, Criminal Minds og Dirty Sexy Money.
I 2011 spilte hun i sci-fi-actionfilmen Super 8 av J.J. Abrams, samt i dramakomedien We Bought a Zoo med Matt Damon og Scarlett Johansson.
I 2014 spilte hun Sleeping Beauty i Disney-filmen Maleficent med Angelina Jolie.


== Filmografi ==
Min nabo Totoro (1998) .... Mei Kusakabe (engelsk versjon, 2005)
I Am Sam (2001) .... Lucy 2 Years
Taken (TV-serie) (2002) .... Allison Clarke – Age 3 (1 episode)
Judging Amy (2003) .... Rochelle Cobbs (1 episode)
Daddy Day Care (2003) .... Jamie
CSI: Miami (2003) .... Molly Walker (1 episode)
The Door in the Floor (2004) .... Ruth Cole
CSI: New York (2004) .... Jenny Como (1 episode)
P.N.O.K. (2005) .... Rebecca Bullard
Because of Winn-Dixie (2005) .... Sweetie Pie Thomas
House M.D. (2006) .... Stella Dalton (1 episode)
I Want Someone to Eat Chinese With (2006) .... Penelope
Take 3 (2006) .... Rebecca Bullard (TV-film)
Babel (2006) .... Debbie Jones
Déjà Vu (2006) .... Abbey
Law & Order: Special Victims Unit (2006) .... Eden (1 episode)
The Lost Room (2006) .... Anna Miller (3 episoder)
The Nines (2007) .... Noelle
Day 73 with Sarah (2007) .... Sarah
Criminal Minds (2006–07) .... Tracy Belle (2 episoder)
Neglected (2007) .... ??? (ukjent antall episoder)
Reservation Road (2007) .... Emma
Dirty Sexy Money (2007) .... Kiki George (1 episode)
Phoebe in Wonderland (2008) .... Phoebe Lichten
The Curious Case of Benjamin Button (2008) .... Daisy Age 7
Astro Boy (2009) .... Grace (stemme)
The Nutcracker in 3D (2010) .... Mary
Somewhere (2010) .... Cleo
The Curve of Forgotten Things (2011) .... Girl
Super 8 (2011) .... Alice Dainard
Twixt (2011) .... V
We Bought a Zoo (2011) .... Lily Miska
A Pure LIfe (2011) .... Maya
Bomb (2013) .... Ginger
Vivaldi (2013) .... Cristina
God Help the Girl (2013) .... Cass
Maleficent (2014) .... Princess Aurora
Live by Night (2016) ... Loretta Figgis
Mary Shelly (2017)... Mary Wollstonecraft Godwin


== Referanser ==


== Eksterne lenker ==
(en) Elle Fanning på Internet Movie Database 
(sv) Elle Fanning i Svensk Filmdatabas 
(da) Elle Fanning på Filmdatabasen 
(da) Elle Fanning på danskfilmogtv.dk 
(da) Elle Fanning på Scope 
(fr) Elle Fanning på Allociné 
(en) Elle Fanning på AllMovie 
(en) Elle Fanning hos Turner Classic Movies 
(en) Elle Fanning hos Rotten Tomatoes 
(en) Elle Fanning hos The Movie Database
NCIS

NCIS kan vise til:

Naval Criminal Investigative Service, et etterforskningsorgan
NCIS, en fjernsynsserie
NCIS: Los Angeles, en fjernsynsserie
NCIS: New Orleans, en fjernsynsserie
Ocalli (distrikt)

Ocalli er et distrikt i provinsen Luya i regionen Amazonas i Peru. Distriktet grenser til distriktet Conila i nordøst, til distriktet Lonya Chico i øst, til distriktene Inguilpata, Ocumal og Pisuquia i sør og til distriktet Camporredondo i nordvest. Distriktets nasjonale statistikkode er 010512 og hovedstaden er Ocalli.


== Landsbyer i distriktet Ocalli ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
INEI: Dispositivo Legal de los Distritos
Pueblos del Peru: Ocalli Arkivert 5. mars 2016 hos Wayback Machine.
Per Swensen

Per Harald Swensen (født 18. mars 1947) er en norsk lokalpolitiker (H) som var ordfører i Meløy kommune fra 2011 til 2015.
Peter Dale Scott

Peter Dale Scott (født 11. januar 1929) er canadisk-født forhenværende professor i engelsk språk og kultur ved University of California, Berkeley, tidligere diplomat og poet. I den senere tiden har Dale Scott blitt kjent for sine kritiske bøker om amerikansk politikk, spesielt The Road to 9/11 (2007) og American War Machine: Deep Politics, the CIA Global Drug Connection, and the Road to Afghanistan (2010).


=== Politiske skrifter ===
The War Conspiracy (1972, out of print)
The Assassinations: Dallas and Beyond (in collaboration, 1976, ISBN 0-394-40107-7)
Crime and Cover-Up: The CIA, the Mafia, and the Dallas-Watergate Connection (1977, ISBN 0-87867-066-1)
Introduction to Henrik Kruger's The Great Heroin Coup: Drugs, Intelligence, & International Fascism (1980, ISBN 0-89608-031-5)
The Iran-Contra Connection (in collaboration, 1987, ISBN 0-89608-291-1)
Cocaine Politics: Drugs, Armies, and the CIA in Central America (in collaboration, 1991, 1998, ISBN 0-520-21449-8)
Deep Politics and the Death of JFK (1993, 1996, ISBN 0-520-20519-7)
Deep Politics Two: Essays on Oswald, Mexico, and Cuba  (1995, 2007, ISBN 0-9790-0994-4)
Drugs Oil and War (2003, ISBN 0-7425-2522-8)
The Road to 9/11: Wealth, Empire and the Future of America (September 2007, ISBN 0-5202-3773-0)
The War Conspiracy: JFK, 911, and the Deep Politics of War (2008 reissue and expansion of 1972 edition) (July 2008, ISBN 978-0980121360)
American War Machine: Deep Politics, the CIA Global Drug Connection, and the Road to Afghanistan (November 2010 – ISBN 978-0742555945)


=== Poesi ===
Coming to Jakarta: A Poem About Terror (1989, ISBN 0-8112-1095-2)
Listening to the Candle: A Poem on Impulse (1992, ISBN 0-8112-1214-9)
Crossing Borders: Selected Shorter Poems (1994, ISBN 0-8112-1284-X)
Minding the Darkness: A Poem for the Year 2000 (2000, ISBN 0-8112-1454-0)
Mosaic Orpheus (2009, ISBN 978-0-7735-3506-0)


== Referanser ==


== Eksterne lenker ==
(en) Peter Dale Scott på Internet Movie Database 
(en) HjemmesideDeep politics discussion forum and video channel:

http://www.deeppoliticsforum.com
JFK and 9/11 - Insights Gained From Studying Both på Google Video -  In his wide-ranging talk, Peter Dale Scott points out similarities that arise when you look at the assassination of JFK and the all events of 9/11. (COPA meeting in Dallas, Texas, November 18, 2006)
Richard Cheney, Continuity of Government, and 9/11 - VIDEO: A talk by Scott given at the 9/11 Accountability Conference, Chandler, Arizona, February 25, 2007.
Interview: University of Berkeley about his book: The Road to 911 Video
Five poems at Jacket Magazine
Interview from Words Without Borders
Interview from Electric Politics.
Benjamin Wegner d.y.

Jacob Benjamin Wegner d.y. (født 9. desember 1868 i Christiania, død 31. august 1949) var en norsk embedsmann. Han var byfogd, fogd, magistrat, politimester og konstituert amtmann i Romsdal amt.
Wegner var sønn av trelasthandler Heinrich Benjamin Wegner og Henriette Frederikke Vibe i Oslo. Hans farfar var medeier og  direktør for Blaafarveværket, trelasthandler og godseier Benjamin Wegner d.e. og hans morfar var Frederik Ludvig Vibe. Wegner giftet seg i 1897 med Astrid Johnsen (f. 1875). Ekteparet hadde sønnene Rolf Benjamin (f. 1898) og Sverre Heinrich Aksel (f. 1900). Sønnen Rolf B. Wegner var også politimester og senere sorenskriver. Sønnesønnen Rolf Benjamin Wegner var også politimester. Sønnen Rolf Benjamin utgav en bok om slekten.
Wegner tok examen artium ved latinlinjen på Gjertsens skole og ble cand.jur. med laud i 1891. Han var edsvoren fullmektig i Larvik fra 1892 og var i et drøyt år 1893–1894 konstituert som byfogd i Larvik. 5. mai 1894 fikk han bevilling som overrettssakfører og etablerte egen advokatpraksis i Larvik. Fra 1895 var han konstituert i forskjellige embeder, herunder som byfogd i Brevik i et års tid, byfogd i Porsgrunn i et halvt års tid og politimester og magistrat i Bodø fra 1897. Han ble i begynnelsen av 1898 amtsfullmektig i Romsdals amt, og var også sekretær i amtsskattekommisjonen og regnskapsfører for Reknes hospitalsfond. Han var fra høsten 1900 konstituert som amtmann i Romsdals amt i et år, og ble høsten 1901 beskikket som fogd i Søndre Helgelands fogderi. Høsten 1910 ble han politimester i Helgeland politidistrikt og magistrat i Mosjøen. I 1917 ble han politimester i Rogaland. Han gikk av med pensjon i 1938.


== Referanser ==
Beleiringen av Kaganoi

Beleiringen av Kaganoi i 1584 var ett av de siste slagene utkjempet av Toyotomi Hideyoshi i hans forsøk på å overta landområder og makt som Oda Nobunaga hadde hatt og som døde to år tidligere. Oda Nobukatsu var den mest fremtredende av Nobunagas slektninger til å motsette Hideyoshi fremferd.
Hideyoshi bombarderte Oda Nobukatsus fort i Kaganoi, og inntok det snart etterpå.


== Kilder ==
Turnbull, Stephen (1998). 'The Samurai Sourcebook'. London: Cassell & Co.
Gerichtsmuseum Bad Fredeburg

Gerichtsmuseum Bad Fredeburg er et museum viet til kriminalitetshistorie i bydelen Bad Fredeburg i Schmallenberg i Hochsauerlandkreis i Regierungsbezirk Arnsberg i den tyske delstaten Nordrhein-Westfalen. Det befinner seg i loftsetasjen til Amtsgericht Schmallenberg, Im Ohle 6.
Museumet viser også håndhevingen av Femdomstolenes dommer og historiske håndehevelser av straffer. Henrettelsesmetoden bålbrenning i forbindelse med hekseprosessene blir vist frem, sammen med en original møblert fengselcelle. Det gamle utstyret og inventaret har til hensikt å bringe den forgagne tiden inn i nåtiden.
Museumsbiblioteket inneholder juridisk litteratur fra 1800-tallet.


== Eksponat ==
Harastølen

Harastølen, eller Luster sanatorium, er en tidligere institusjon i Luster i Sogn og Fjordane som ble brukt til tuberkulosehjem (sanatorium), psykiatrisk sykehus og asylmottak.  


== Sanatorium og sykehus ==
I 1896 vedtok styret for St. Jørgens Hospital i Bergen å bygge et sykehus for «fattige tæringssyke i Bergens stift». Harastølen ble åpnet den 2. november 1902, under navnet «Lyster Sanatorium». Bygningskostnadene var på 777 000 kroner, som var en betydelig sum på den tiden. Ved åpningen hadde sanatoriet 96 sengeplasser. I 1924 ble kapasiteten utvidet til 120 senger, i 1950 til 150. Bygningen er på omkring 5000 m2 Bygningen var tegnet av Adolph Fischer.
Det er plassert i fjellsiden, 500 meter over havet, over Luster. En årsak til plasseringen var det gunstige klimaet inne i Lustrafjorden. I tillegg var man tidlig klar over viktigheten av vannkraft, og i så henseende hadde Luster sanatorium en av de aller første private vannturbinene i Norge.
Fra dampskipskaien i Luster gikk det en elektrisk taubane opp til sanatoriet. En sju kilometers vei med tretten hårnålssvinger fører også opp til Harastølen. Taubanen var i drift fram til starten av 1990-tallet. På grunn av beliggenheten og smittefaren var det et eget samfunn på Harastølen, og institusjonen var selvforsynt med strøm fra vannturbin. Etter hvert kom overlegebolig, søsterbolig for de ansatte, to familieboliger for fyrbøter og gartner, kapell med likhus, poståpneri, vaskeri, ishus og stall. Jacob Kjøde og andre rikfolk fra Bergen donerte i 1937 et eget filmfremvisningapparat til institusjonen, og det var kinokveld en gang i uken. Biblioteket hadde 17 000 titler. Institusjonen hadde også eget grisefjøs, og da kostholdet skulle gjøre at pasientene gikk opp i vekt, sørget man for at grisene hadde et ekstra lag med spekk.Like etter andre verdenskrig kom medikamentet streptomycin, som praktisk talt utraderte tuberkulosen, og grunnlaget for driften forsvant. Bygningen ble i 1958 tatt i bruk som psykiatrisk sykehus. Fra 1991 sto Harastølen igjen tomt, da tidligere bygninger fra kraftutbygging sto tomme i Gaupne, og disse ble nye lokaler for det psykiatriske sykehuset.


== Asylmottak ==
Et par år, fram til midten av 1990-årene, var Harastølen asylmottak for flyktninger fra det tidligere Jugoslavia. Siden asylmottaket ble avviklet har det ikke vært aktivitet i bygningen.


== Nyere tid ==
Fra 1999 eies Harastølen av bedriften Tinfos. I 2014 ble deler av den norske skrekkfilmen Villmark 2 spilt inn på Harastølen.Det var planer (per 2015) om å rive bygget. Høsten 2017 rapporterte media at interessenter ønsket å kjøpe anlegget for å utvikle det som reiselivsbedrift.


== Se også ==
Vensmoen Sanatorium
Glittre sanatorium
Landeskogen tuberkulosesanatorium
Ringvoll Sanatorium
Betanien søsterhjem i Bergen som hadde ansvar for sykepleierne ved Luster sanatorium i perioden 1926–1948.


== Referanser ==


== Eksterne lenker ==
NRK: Bygningen som nektar å døy (27. desember 2015)
Beleiringen av Toyama

Beleiringen av Toyama var et slag i Azuchi-Momoyama-perioden (15-tallet) i Japan.
I løpet av august 1585 hadde Toyotomi Hideyoshi ledet sin hær på rundt 100 000 soldater mot Sassa Narimasa, en av sine tidligere allierte fra mange år tilbake. I løpet av beleiringen av Toyama, viste Toyotomis kommandant Maeda Toshiie  sine evner og spilte en meget fremtredende rolle i forbindelse med angrepet.
Til slutt ble imidlertid Narimasas forsvar knust, og ga dermed Toyotomi herredømme over Etchū-provinsen.


== Kilder ==
The Samurai Sourcebook
Supraport

Supraport (Latin: supra = over, porta = dør, italiensk: soprapporta, fransk: dessus-de-porte) (eller døroverstykke) er betegnelsen på et felt med dekorasjon eller et maleri innfelt i panelverket over en dør, ofte en fløydør. Supraporta var mest populært i barokk– og rokokkostilen, hvor hele saler i slott og palasser ofte ble panelt, men fant også anvendelse i klassisismen, historismen og i jugendstilen.
Kurripako

Kurripako eller curripaco er et arawakspråk som snakkes av rundt 12 500 (tall fra 2001) medlemmer av baniwafolket i den nordlige delen av regnskogen i Amazonas. I underkant av 8 000 av dem holder til i Colombia, nesten 3 500 i Venezuela og litt over 1 000 i Brasil. Det er nært beslekta med språket baniwa, og Aikhenvald (1999) regner dem som dialekter av ett og samme språk.


== Eksterne lenker ==
Kurripako hos Ethnologue
Soester Nequambuch

Soester Nequambuch er en tysk lovbok som ble benyttet i byen Soest i hertugdømmet Westfalen i middelalderen. Boken er bevart i et illuminert manuskript som ble skrevet på 1300-tallet, og er oppbevart i Gerichtsmuseum Bad Fredeburg.


== Litteratur ==
Historische Kommission für die Provinz Westfalen (1924). Das Soester Nequambuch. Das Buch der Frevler, ein Stadtbuch des XIV. Jahrhunderts. Leipzig.
Marskalken av Westfalen

Marskalken av Westfalen var et embede i form av stedfortrederen til erkebiskopen av Köln i dennes funksjon som hertug av hertugdømmet Westfalen. Embedet ble første gang besatt i 1180  av Adolf I von Dassel og var siste gang besatt i 1482.
Sølvkammerbetjent

En sølvkammerbetjent er en som har ansvaret for tilsyn og ettersyn med slottets sølvtøy.
Hans arbeidsoppgaver er å føre nøye lager over både sølv- og gulltøy samt å tilse at alt er skinnende blankt før det settes på plass etter bruk. Når det er selskap og sølv- eller gulltøy skal tas i bruk, er det også sølvkammerbetjenten som teller opp og deler ut alt sølv- eller gulltøy til lakeiene.


== Referanser ==
Sykling under Sommer-OL 2012 – Lagsprint menn

Mennenes lagsprint under Sommer-OL 2012 foregikk i London Velopark 2. august. Storbritannia med Philip Hindes, Chris Hoy og Jason Kenny vant og satte ny verdensrekord to ganger.


== Resultater ==


=== Kvalifisering ===
* Den olympiske rekorden ble først slått av Russland, deretter Frankrike (i samme heat som Australia), fulgt av Storbritannia i det siste heatet.


=== Første runde ===
* Frankrike satte olympisk rekord i det tredje heatet før Storbritannia satte verdensrekord i fjerde heat.


=== Finaler ===


== Eksterne lenker ==
https://archive.is/20121208175730/www.london2012.com/cycling-track/event/men-team-sprint/index.html
Sykling under Sommer-OL 2012 – Lagsprint kvinner

Kvinnenes lagsprint under sommer-OL 2012 foregikk i London Velopark 2. august. Det var første gang øvelsen var med for kvinner i OL. Storbritannia og Kina satte verdensrekord i kvalifiseringen, men Storbritannia ble deplassert i første runde etter å ha vekslet for tidlig. Det samme skjedde med Kina i gullfinalen, og Tyskland (Kristina Vogel og Miriam Welte) endte dermed opp med gullet.


== Resultater ==


=== Kvalifisering ===
*  Storbritannia satte verdensrekord, men den ble slått av Kina i neste heat.


=== Første runde ===
* Storbritannia ble deplassert fordi de vekslet for tidlig.


=== Finaler ===
* Kina ble deplassert fordi de vekslet for tidlig.


== Eksterne lenker ==
https://archive.is/20130103143051/www.london2012.com/cycling-track/event/women-team-sprint/index.html
Sykling under Sommer-OL 2012 – Lagforfølgelse kvinner

Kvinnenes lagforfølgelse under sommer-OL 2012 vil finne sted i London Velopark i 3. og 4. august. Dette er første gang dette er en olympisk øvelse for kvinner, tidligere har kun mennene konkurrert i dette under OL.


== Resultater ==


=== Kvalifisering ===


=== Første runde ===


=== Finale ===


== Eksterne lenker ==
(en) Cycling at the 2012 Summer Olympics – Women's team pursuit – kategori av bilder, video eller lyd på Commons 
https://archive.is/20121206040624/www.london2012.com/cycling-track/event/women-team-pursuit/index.html